CELEX: 62013CN0553
Language: el
Date: 2013-10-28 00:00:00
Title: Υπόθεση C-553/13: Αίτηση προδικαστικής αποφάσεως την οποία υπέβαλε το Tallinna Ringkonnakohus (Εσθονία) στις 28 Οκτωβρίου 2013 — Statoil Fuel & Retail Eesti AS κατά Tallinna Ettevõtlusamet

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/8
            
         Αίτηση προδικαστικής αποφάσεως την οποία υπέβαλε το Tallinna Ringkonnakohus (Εσθονία) στις 28 Οκτωβρίου 2013 — Statoil Fuel & Retail Eesti AS κατά Tallinna Ettevõtlusamet
   (Υπόθεση C-553/13)
   2014/C 15/10
   Γλώσσα διαδικασίας: η εσθονική
   
      Αιτούν δικαστήριο
   
   Tallinna Ringkonnakohus
   
      Διάδικοι στην υπόθεση της κύριας δίκης
   
   
      Προσφεύγουσα/Εφεσίβλητη: Statoil Fuel & Retail Eesti AS
   
      Καθής/Εκκαλούσα: Tallinna Ettevõtlusamet
   
      Προδικαστικά ερωτήματα
   
   
               1)
            
            
               Μπορεί η χρηματοδότηση της λειτουργίας των δημοσίων συγκοινωνιών στο έδαφος ενός οργανισμού τοπικής αυτοδιοικήσεως να θεωρηθεί ως ειδικός σκοπός κατά την έννοια του άρθρου 1, παράγραφος 2, της οδηγίας 2008/118/ΕΚ (1) του Συμβουλίου της Ευρωπαϊκής Ένωσης, στην περίπτωση που η εκπλήρωση και χρηματοδότηση μιας τέτοιας αποστολής περιλαμβάνεται μεταξύ των υποχρεώσεων του οργανισμού τοπικής αυτοδιοικήσεως;
            
         
               2)
            
            
               Σε περίπτωση καταφατικής απαντήσεως στο ανωτέρω ερώτημα, έχει το άρθρο 1, παράγραφος 2, της οδηγίας 2008/118/ΕΚ του Συμβουλίου της Ευρωπαϊκής Ένωσης την έννοια ότι συνάδει προς τη διάταξη αυτή η πρόβλεψη στο εθνικό δίκαιο ενός έμμεσου φόρου ο οποίος βαρύνει την πώληση ενός υποκείμενου σε ειδικό φόρο καταναλώσεως προϊόντος στον τελικό καταναλωτή και χρησιμοποιείται αποκλειστικά για τη λειτουργία των δημοσίων συγκοινωνιών, στην περίπτωση που η λειτουργία των δημοσίων συγκοινωνιών αποτελεί υποχρέωση του δικαιούμενου του φόρου οργανισμού τοπικής αυτοδιοικήσεως, η οποία πρέπει να εκπληρώνεται ανεξαρτήτως ενός τέτοιου έμμεσου φόρου, το δε ύψος της χρηματοδοτήσεως της λειτουργίας των δημοσίων συγκοινωνιών δεν προκύπτει εν τελευταία αναλύσει αυτομάτως από το εύρος του εισπραττόμενου φόρου, δεδομένου ότι το ύψος του ποσού που διατίθεται για τη λειτουργία των δημοσίων συγκοινωνιών καθορίζεται επακριβώς, οπότε εάν τα έσοδα από τον έμμεσο φόρο υπερβαίνουν το ποσό αυτό, το Δημόσιο διαθέτει σε μικρότερο βαθμό άλλους οικονομικούς πόρους για τη λειτουργία των δημοσίων συγκοινωνιών και, αντιστρόφως, εάν ο εισπραττόμενος φόρος επί των πωλήσεων είναι μικρότερος από το ποσό αυτό, ο οργανισμός τοπικής αυτοδιοικήσεως πρέπει, αντιστοίχως, να αυξήσει τους λοιπούς οικονομικούς πόρους για τη λειτουργία των δημοσίων συγκοινωνιών, πλην όμως στο πλαίσιο της προγνώσεως τυχόν αποκλίσεων των φορολογικών εσόδων είναι δυνατό να τροποποιηθεί το ύψος των δαπανών για τη λειτουργία των δημοσίων συγκοινωνιών μέσω τροποποιήσεως του προϋπολογισμού του οργανισμού τοπικής αυτοδιοικήσεως;
            
         
               3)
            
            
               Σε περίπτωση καταφατικής απαντήσεως στο ανωτέρω ερώτημα, έχει το άρθρο 1, παράγραφος 2, της οδηγίας 2008/118/ΕΚ του Συμβουλίου της Ευρωπαϊκής Ένωσης, την έννοια ότι συνάδει προς τη διάταξη αυτή η επιβολή επί προϊόντος υποκειμένου σε φόρο ειδικής καταναλώσεως ενός ακόμη έμμεσου φόρου του οποίου ο σκοπός καθορίζεται μετά τη γένεση της υποχρεώσεως καταβολής του;
            
         
      (1)  Οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ L 9, σ. 12)